**dr. Szalka András Ösztöndíj**

*Tisztelt Tagtársak!*

*Tisztelt Kollégák!*

*Tisztelt Olvasó!*

Dr. Szalka András, a hazai infektológia kimagasló szaktekintélye volt. Családtagjai elhatározták, hogy a hazai infektológia és klinikai mikrobiológia területén kiemelkedő kutató munkát végző fiatal szakemberek elismerése céljából dr. Szalka András Ösztöndíjat alapítanak (több díjazott lehetséges).

Az alapító okirat szerint:

„A kitüntetés azoknak a 40 évesnél fiatalabb orvosoknak/diplomásoknak adományozható, akik továbbviszik az infektológia és klinikai mikrobiológia területén dr. Szalka András által elkezdett szemléletváltást, segítik az infektológia fejlődését, a pályázati kiírásokra benyújtott kutatási munkájukkal azt kiérdemlik. Pályázni lehet olyan első szerzős tudományos előadással, poszterrel, cikkel, egyéb tudományos munkával, melynek összefoglalója hivatalos, lektorált írott és/vagy elektronikus kiadványban megjelent.”

„Az ösztöndíjra pályázati javaslatot a DR.SZALKA ANDRÁS ÖSZTÖNDÍJ kuratóriumi tagjai szóban és írásban tehetnek minden naptári évben az alapítók által meghatározott  időpontig.

Az ösztöndíjra pályázni kell, a pályázati felhívást a kuratórium döntése előtt legalább 3 hónappal közzéteszi az www.infektológia.hu honlapon.” „A pályázatnak kötelező formai kellékei (űrlap, formanyomtatvány, igazolás, pályázati díj stb.) nincsenek. Egy pályázó több munkával is pályázhat.”

„A javaslattételt követően a javasolt személyek közül a DR.SZALKA ANDRÁS ÖSZTÖNDÍJ kuratóriuma rendes ülésén, a rendelkezésre álló szóbeli vagy írásos előterjesztések alapján szavazással dönt annak adományozásáról.

„… az Ösztöndíjat alapítók hozzájárulnak ahhoz, hogy külön díjazzák a Kuratórium döntése alapján a Magyar Infektológiai és Klinikai Mikrobiológiai Társaság tárgyévi Kongresszusán előadott legjobb poszter-szerző és/vagy a legjobb előadó első szerzőit is.

Kihirdetésre két lehetőség van: 1. a Kongresszus végén 2. a következő évi kongresszuson.

**Díjazás mértéke**: 1x100.000 Ft, vagy 2x50.000 Ft a hagyományos úton pályázónak, 2x25.000 Ft poszter ill.- előadás I. helyezettje = összesen 150.000 Ft.

A hagyományos úton Pályázatot beadó és nyertes személy(ek) (max. 2 fő), rövid 2x8 perces előadást tarthat a nyertes Pályázattal kapcsolatos témakörben.”

A pályázati határidő ebben az évben: **2019. szeptember 02.**

A Pályázatokat a Dél-Pesti Centrum Kórház **Szent László Kórház**-Rendelőintézet **Tudományos Könyvtárába** kell küldeni, **Zlinszky Zsuzsanna nevére címezve** (Budapest, 1097. Albert Flórián utca 3-5.) A későn feladott Pályázatokat nem áll módunkban figyelembe venni. Az alapító okirat szerint pályázni lehet olyan első szerzős tudományos előadással, poszterrel, cikkel, egyéb tudományos munkával, melynek összefoglalója hivatalos, lektorált írott és/vagy elektronikus kiadványban megjelent.

Budapest, 2019. január 10.

Dr. Szalka András Ösztöndíj Kuratóriumának elnöke és tagjai:

dr. Rókusz László főorvos elnök

dr. Bán Éva főorvos tag dr. Prinz Gyula főorvos tag